VM i ishockey for menn 2026 (toppdivisjonen)

Toppdivisjonen i VM i ishockey for menn 2026 skal etter planen arrangeres i Zürich og Fribourg i Sveits fra 15. til 31. mai 2026. Det vil bli det 89. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen vil 16 lag delta fordelt på to grupper med åtte lag hver der de fire beste i hver gruppe går videre til kvartfinale.

Valg av vertsnasjon
To land søkte om å få arrangere mesterskapet – Kasakhstan og Sveits. Vertsnasjonen blir valgt ved IIHFs årskongress i Tammerfors i Finland i mai 2023.

 
 Nur-Sultan og Almaty
 Kasakhstan hadde ikke tidligere arrangert VM på toppnivå, men Nur-Sultan (idag Astana) var vertsby for VM for 1. divisjon gruppe A i 2019. Astana var også vært vertsby for ishockeyturneringen under De asiatiske vinterleker i 2011, mens Almaty var vertsby for ishockeyturneringene under Vinteruniversiaden 2017. Foreslåtte arenaer er Barys Arena i Astana (hjemmebane for KHL-klubben Barys Astana med en tilskuerkapasitet på ) og Almaty Arena (tilskuerkapasitet på ).

 
Zürich og Fribourg
Sveits hadde tidligere arrangert VM åtte ganger: i 1935, 1939, 1953, 1961, 1971, 1990, 1998 og 2009. Sveits hadde også arrangert vinter-OL to ganger: i 1928 og 1948 (St. Moritz).

Sveitserne skulle egentlig også ha arrangert VM i 2020 med Zürich og Lausanne som vertsbyer, men turneringen ble avlyst på grunn av koronaviruspandemien. Som følge av Russlands invasjon av Ukraina i 2022 ble russerne den 26. april 2022 fratatt vertskapet for VM i 2023 av IIHF-rådet. Sveits ble spekulert som den opplagte kandidaten til å overta mesterskapet, men den 20. april opplyste det sveitsiske ishockeyforbundet at de ikke ville være klare for å overta mesterskapet med så kort varsel og siktet i stedet mot vertskapet for VM i 2026.

Zürich vil være hovedvertsby med nybygde Swiss Life Arena (som forventes å stå ferdig høsten 2022; tilskuerkapasitet på ) som vert for en gruppe, to kvartfinaler, begge semifinaler, bronsefinalen og finalen. Nyrenoverte BCF Arena i Fribourg (tilskuerkapasitet på ) vil være sekundær arena og få en gruppe og to kvartfinaler.

Vertskapet for mesterskapet ble endelig avgjort ved IIHFs årskongress den 27. mai 2022 i Tammerfors. Ettersom at Kasakhstan hadde trukket sin ansøkning sto det sveitsiske budet igjen som den eneste søknaden til mesterskapet og ble enstemmig godkjent av delegatene på årskongressen uten at det ble foretatt en avstemning.

Arenaer

Se også
VM i ishockey for menn 2026

Referanser

Eksterne lenker 
 

Ishockey-VM
Ishockey i 2026
Ishockeyturneringer i Sveits
Internasjonale mesterskap i 2026
Internasjonale mesterskap i Sveits
Sport i Zürich
Sport i Fribourg